جان وکٹرسانڈرز

جان وکٹر سانڈرز (پیدائش:21 مارچ 1876ءمیلبورن، وکٹوریہ)|وفات:21 دسمبر 1927ءتورک، میلبورن، وکٹوریہ،) ایک آسٹریلوی کرکٹ کھلاڑی تھا جس نے 1902ء اور 1908ء کے درمیان 14 ٹیسٹ میچ کھیلے۔ اپنے ٹیسٹ آغاز پر، اس نے سڈنی میں انگلینڈ کے خلاف دوسری اننگز میں پانچ وکٹیں حاصل کیں انہوں نے ٹیسٹ میچوں میں 79 وکٹیں حاصل کیں

ابتدائی دور
جیک سانڈرز درمیانے درجے کے بائیں ہاتھ کے اسپن باؤلر تھے۔ اور گیند کی ڈیلیوری میں وہ جو کلائی کا استعمال کرتے تھے بعد ازاں اس کی قانونی حیثیت کے بارے میں شکوک و شبہات نے جنم لیا اگرچہ اسے باولنگ کے لیے ہمیشہ نہیں بلایا گیا لیکن ان شکوک و شبہات نے انگلینڈ کے ایک سے زیادہ دوروں کے لیے ان کے انتخاب کو روک دیا تھا  ان کے بہترین ٹیسٹ اعداد و شمار 34 کے عوض 7 وکٹوں کا حصول تھا، جب انہوں نے 1902-03ء میں جوہانسبرگ ٹیسٹ میں جنوبی افریقہ کو 83 رنز پر آؤٹ کرنے کے لیے اپنا اہم کردار ادا کیا۔ اس کے بہترین فرسٹ کلاس اعداد و شمار چند ماہ بعد جنوبی آسٹریلیا کے خلاف وکٹوریہ کے لیے 106 کے عوض 8 جبکہ (میچ میں 194 رنز کے عوض 13) سامنے آئے۔ ان کا انگلینڈ میں 1902ء میں شاندار سیزن رہا، جب اس نے 16.95 کی اوسط سے 123 وکٹیں اپنے نام کیں  سانڈرز اس اعتبار سے خوش قسمت رہا کہ اس نے ایک اننگز میں 10 بار پانچ یا اس سے زیادہ وکٹیں لیں۔ 1909-10ء کے آسٹریلین سیزن کے بعد سانڈرز نیوزی لینڈ چلے گئے، جہاں انہوں نے ویلنگٹن کرکٹ ایسوسی ایشن میں بطور کوچ اور گراؤنڈز مین کام کیا۔ اس نے ویلنگٹن کے لیے چار سیزن تک اول درجہ کرکٹ کھیلی، اور 1913-14ء میں دورہ کرنے والی آسٹریلوی ٹیم کے خلاف ایک میچ میں نیوزی لینڈ کی نمائندگی کی۔

انتقال
جیک سانڈرز 21 دسمبر 1927ء تورک، میلبورن، وکٹوریہ میں 51 سال اور 275 دن کی عمر میں زندگی کا سفر مکمل کرکے راہی ملک عدم روانہ ہوئے۔

مزید دیکھیے
 کرکٹ
 ٹیسٹ کرکٹ
 آسٹریلیا قومی کرکٹ ٹیم
 آسٹریلیا کے ٹیسٹ کرکٹ کھلاڑیوں کی فہرست

حوالہ جات

آسٹریلیا کے کرکٹ کھلاڑی
ملبورن کے کھلاڑی
وکٹوریہ کے کرکٹ کھلاڑی
اولین ٹیسٹ میں پانچ وکٹ حاصل کرنے والے کرکٹ کھلاڑی
1927ء کی وفیات
آسٹریلیا ٹیسٹ کرکٹ کھلاڑی
1876ء کی پیدائشیں
ویلنگٹن کے کرکٹ کھلاڑی
Short description is different from Wikidata